ভূমিকম্পে গোটা রাজ্যে ক্ষয়ক্ষতির কোনও খবর নেই। কিন্তু ভূমিকম্পের আতঙ্কের জেরে প্রাণ হারালেন এক যুবক। মর্মান্তিক ঘটনাটি ঘটেছে শিলিগুড়ির শান্তিনগর এলাকায়। 

এই বিষয়ে অন্যান্য খবর

১৫ দিনের মধ্যে দ্বিতীয় বার কাঁপল বাংলা! এবার তীব্রতা আরও বেশি


জানা গিয়েছে, মৃত যুবকের নাম সম্রাট দাস। ভূমিকম্প শুরু হওয়ার পরে নিজের বাড়ির দোতলার সিঁড়ি দিয়ে দ্রুত নীচে নেমে আসার চেষ্টা করেন ওই যুবক। তখনই পড়ে গিয়ে মাথায় গুরুতর চোট লাগে তাঁর। দ্রুত তাঁকে হাসাপাতালে নিয়ে গেলে চিকিৎসকরা সম্রাটকে মৃত বলে ঘোষণা করেন।

হাসপাতালে মৃত বলে ঘোষণা করা হয় সম্রাটকে। নিজস্ব চিত্র
বাইশ বছর বয়সি সম্রাট মুর্শিদাবাদ বিএড কলেজের ছাত্র ছিলেন। ছুটিতে শিলিগুড়ির বাড়িতে এসেছিলেন তিনি।
এ দিনের ভূমিকম্পের উৎসস্থল ছিল অসমের কোকরাঝাড়। ফলে উত্তরবঙ্গের জেলাগুলিতে কম্পনের তীব্রতা এবং স্থায়িত্ব ছিল তুলনামূলকভাবে বেশি। ভূমিকম্পের আতঙ্কে বহু মানুষ রাস্তায় বেরিয়ে আসেন। সেই চেষ্টা করতে গিয়েই প্রাণ হারালেন সম্রাট।